CELEX: C2005/193/17
Language: da
Date: 2005-08-06 00:00:00
Title: Sag C-216/05: Sag anlagt den 17. maj 2005 af Kommissionen for De Europæiske Fællesskaber mod Irland

6.8.2005   
            
            
               DA
            
            
               Den Europæiske Unions Tidende
            
            
               C 193/10
            
         Sag anlagt den 17. maj 2005 af Kommissionen for De Europæiske Fællesskaber mod Irland
   (Sag C-216/05)
   (2005/C 193/17)
   Processprog: engelsk
   Ved De Europæiske Fællesskabers Domstol er der den 17. maj 2005 anlagt sag mod Irland af Kommissionen for De Europæiske Fællesskaber ved X. Lewis, som befuldmægtiget, og med valgt adresse i Luxembourg.
   Kommissionen har nedlagt følgende påstande:
   
               —
            
            
               Det fastslås, at Irland har tilsidesat sine forpligtelser i henhold til artikel 6 og 8 i Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet (1), som ændret ved Rådets Direktiv 97/11/EF af 3. marts 1997 om ændring af direktiv 85/337/EØF om vurdering af visse offentlige og private projekters indvirkning på miljøet (2), idet det har betinget den fuldstændige og effektive inddragelse af offentligheden i visse miljøkonsekvensvurderinger af forudgående betaling af deltagelsesgebyr.
            
         
               —
            
            
               Irland tilpligtes at betale sagens omkostninger.
            
         Søgsmålsgrunde og væsentligste argumenter:
   Den irske planlovgivning bestemmer, at planmyndigheden eller appelnævnet i planlægningssager kan opkræve offentligheden deltagelsesgebyr for at fremkomme med bemærkninger eller udtale sig i planlægningssager og for at fremkomme med bemærkninger under appel af planlægningssager. Kommissionen har gjort gældende, at opkrævningen af sådanne deltagelsesgebyrer er i strid med direktiv 85/337/EØF, som ændret ved direktiv 97/11/EØF, af følgende grunde:
   
               —
            
            
               der er ingen udtrykkelig bestemmelse i direktivet, der tillader opkrævningen af sådanne gebyrer
            
         
               —
            
            
               sådanne gebyrer er i strid med direktivets opbygning og formål
            
         
               —
            
            
               ordlyden af direktivets artikel 6, stk. 2, og artikel 3, åbner ikke mulighed for den frihed i fortolkningen, som Irland søger at give den, og
            
         
               —
            
            
               Irland har vanskeliggjort udøvelsen af de rettigheder, offentligheden er givet i medfør af direktivets artikel 6, stk. 2.
            
         
      (1)  EFT L 175 af 5.7.1985 s. 40.
   
      (2)  EFT L 73 af 14.3.1997 s. 5.